JohanHeinsen/ENO huggingface dataset:
Odense Adresse-Contoirs Efterretninger, 1848-03-13
Odense. Alt have 46 Bønder og Landboere i Rynkeby, Stubberup, Birkende og Revninge Sogne med Varme og Glæde" sluttet sig til Dr. Palludan Müllers Forslag om en almindelig Rigsforsamlings snareste Sammenkaldelse, kaaret efter en udvidet, liberal Valglov" - vi haabe, at disse Ord skulle fortolkes saaledes, at de saavel hvad Valgretten som Valgbarheden angaaer komme til at omfatte, som det i Palludan=Müllers Skrift hedder, Alle, hvis Bidrag til det offentlige viser dem knyttede til det, Alle, der besidde tilstrækkelig Borgen for høiere Dannelse" eller med andre Ord alle Skattendere uden Undtagelse foruden Alle, der ved en eller anden Qvalification have Krav paa høiere Dannelse - fordi de deri see det eneste Middel til at forebygge Danmarks Undergang og opfylde Folkets billige Krav. Til denne offentlige Erklæring knytte de en indtrængende Opfordring til den danske Bondestand om at følge deres Exempel, for at Petitioner derom hurtig kunne komme istand over hele Landet. Hurtigt maa Folket enes - sige de - derfor maa enhver Kreds, selv om den er liden, offentlig erklære sig; udtaler Eder da, og slutter Eder til Petitionen og Rigsforsamlingen, Nøler ikke, Brødre! Tiden trænger paa Er Folket først enigt indbyrdes. - da er Kongen enig med Folket: og da kan vort Fædreland, næst Guds Hjælp, tage imod sin Fremtid. - Føler ikke Odense sig kaldet til at give et lignende Exempel for Provindsens og Danmarks øvrige Kjøbstæder,
Odense Adresse-Contoirs Efterretninger, 1848-03-13
Kjøbenhavns Børs-Cours den 10 Marts 1818. Hamb. 2 M. - k. S. 200. Bank-Disconto 4 pCt., ditto paa Banco=Vexler 5 pCt. 4 pCt. Kgl. Oblig. (uden Rente) 99 a 101 Rbd. Sedler. 3 pCt. engelsk danske Obligationer 76 1/2 a 77 1/2. Nationalbank-Actier 160 1/2 a 161 Rbd. r. Sølv. Roeskilde Jernbane-Actietegning 52 a 54 Spec. Hamborg Børs-Cours den 10 Marts. Species 3/4 pCt. bedre, dansk gr. Cour. 24 pCt. slettere end Bco; Louisd. og Fred. 11 Mk. 2 1/2 s., Lsterl. 13 Mk. 8 3/4 s. Bco.
Odense Adresse-Contoirs Efterretninger, 1848-03-13
(Jndsendt.) Dhrr. Bestyrere af det igaar Aftes afholdte Maskebal synes ikke at ville slippe rigtig godt fra det af dem foretagne Skridt. Jeg mener naturligviis ikke i juridisk Henseende: Gud bevares, saa er de vist i deres fuldkomne Ret; men moralsk, med Hensyn til den Agtelse, de skylde alle deres Medborgere. Fra dette Standpunkt har vist Jndsenderen i Torsdagsavisen paa egne eller Medborgeres Vegne følt sig krænket; ogsaa nærværende Jndsender drister sig til at paastaae, at, om end de bedste Borgere, som deeltoge i Maskeballet, fraregnes, dog Pluraliteten af Borgerne føle sig haardt krænkede ved at være seete over Hovedet. Dette Faktum kan ikke bortdemonstreres ved et saadant Svar, som læses i Løverdagsavisen, thi det er i Grunden slet ingen Svar paa, hvad der er forlangt Oplysning om, og selv den Undskyldning, der søges hentet fra at Ballet skulde have været aldeles privat og kun Jndbydernes personlige Bekjendtskaber vare blevne inviterede, bliver til Jntet ved den offentlige Jndbydelse til Familier fra Landet, der læses i Avisen for 1 Marts. Ogsaa af den Grund burde man ikke have forbigaaet den mindre formuende Borger, da han, hvis han ikke vilde deeltage, dog kunde føle Trang til at offre en Skjærv til et saa veldædigt Øiemed som Bespisningsanstalten.
Odense Adresse-Contoirs Efterretninger, 1848-03-13
AVERTISSEMENTS. At det behagede et alviist Forsyn igaar Morges Kl. 1. at bortkalde vor elskelige yngste Datter, Simonia Augusta, i sin Alders 8 1/2 Aar, dette bekjendtgjøres af hendes dybtsørgende Forældre. Odense den 13 Marts 1848. G. Sander. J. Sander. født Bekker. 58483216. L. C. R. Nylig er udkommet:
Odense Adresse-Contoirs Efterretninger, 1848-03-13
Sørgeprædiken. over Kong Christian den Ottende den 26 Febr. 1848, af H. O. C. Laub, Sognepræst for Brahe=Trolleborg og Krarup Meenigheder. Faaes for 12 s. heftet i Bogladerne i Kjøbenhavn og Provindserne, i Odense hos Forlæggeren. den Miloske Bog= og Papirhandel.
Odense Adresse-Contoirs Efterretninger, 1848-03-13
Fyens Stiftsbibliothek. J Anledning af Bibliothekets Revision bedes alle de Bøger, som ere laante førend 1 Januar d. A., tilbageleverede i Løbet af indeværende Maaned. Odense den 7 Marts 1848. N. Jensen, Stiftsbibliothekar.
Odense Adresse-Contoirs Efterretninger, 1848-03-13
Da de af Fyens Stifts patriotiske Selskab udsatte Præmier for Hingster, ifølge Selskabets Bestemmelse, i Aar ville blive uddeelte i Svindinge, saa indbydes de som ville concurrere til disse, at præsentere deres Hingste for undertegnede Committee Torsdagen den 23 Marts Kl. 10 Formiddag ved Svindinge Kroe. Det bemærkes: 1) At ingen Hingste under 5 Aar kan tildeles Præmie, hvorimod anerkjendte gode 4 Aars Hingste kunde indbrændes med Selskabets Mærke. 2) At ingen af de Hingste, som have været tilkjendte de større Præmier i Aarene 1846 og 47 kunne concurrere til samme i Aar.
Odense Adresse-Contoirs Efterretninger, 1848-03-13
Committeen for Hesteavlens Forbedring her i Fyen den 7 Febr. 1848. Wedell Wedellsborg. Berg. H. Teisen. J. Hvenegaard. Poul Poulsen.
Odense Adresse-Contoirs Efterretninger, 1848-03-13
Skuespil i Bogense. Fredagen den 17 Marts opføres (til Benefice for Mad. Ehlers sen.) første Gang: Jntrigerne, original Vaudeville; derefter (første Gang): Man kan hvad Man vil, Ridderskuespil i 2 Acter. - (3die Abonnements=Forestilling.)
Odense Adresse-Contoirs Efterretninger, 1848-03-13
Søndagen den 19 Marts opføres: Den lige Vei er den bedste, Lystspil i 1 Act; Tyrolersange i Coustume; til Slutning: Den reisende Student, Vaudeville i 2 Acter.
Odense Adresse-Contoirs Efterretninger, 1848-03-13
Spilledagene ere Søndag, Onsdag og Fredag. Ch. Ehlers, Skuespildirecteur.
Odense Adresse-Contoirs Efterretninger, 1848-03-13
Det mindre fyenske Brandassuranceselskab afholder den aarlige Generalforsamling Tirsdagen den 4 April førstkommende, om Formiddagen Kl. 10, hos Gaardmand og Sognefoged Jørgen Pedersen i Allested; hvilket herved bekjendtgjøres til Vedkommendes Efterretning, med bemærkning. at der bemeldte Dag vil blive foretaget Valg af 10 nye Taxationsmænd m.v. H. Møller, Søebyesøegaard d. 11 Marts 1848. p. t. Formand.
Odense Adresse-Contoirs Efterretninger, 1848-03-13
Skipper A. Andresen afgaaer til Eggernsund og faa Dage og medtager Gods til Sønderborg, naar Vedkommende henvender sig til Mægler Maar.
Odense Adresse-Contoirs Efterretninger, 1848-03-13
En skikkelig Dreng kan paa gode Vilkaar strax eller til Paaske antages i Lære hos Muurmester P. Jørgensen. Bogense den 13 Marts 1818.
Odense Adresse-Contoirs Efterretninger, 1848-03-13
En skikkelig Pige kan faae Condition til 1 Mai. Adressecontoiret anviser.
Odense Adresse-Contoirs Efterretninger, 1848-03-13
En Amme med sund og frisk Die kan faae Condition, naar hun saasnart som muligt melder sig paa Adressecontoiret. 1600 Rbd.
Odense Adresse-Contoirs Efterretninger, 1848-03-13
af Umyndiges Midler under Windinge Herreds Overformynderie kan, enten strax eller til 11 Juni Termin dette Aar, erholdes til Laans, mod lovbefalet Sikkerhed. Windinge Herredscontoir, Sølvst pr. Nyborg den 7 Marts S. H. Moltke.
Odense Adresse-Contoirs Efterretninger, 1848-03-13
Kloverfrøe, Thimothei, Raigræs, Hørfrøe faaes billig hos M. T. F. Faber. Færdigsyede Mandsklæder.
Odense Adresse-Contoirs Efterretninger, 1848-03-13
Undertegnede agter at udsælge paa Odense Marked en betydelig Deel færdigsyede Mandsklæder, saavel fine som simple, til yderst billige Priser. Udsalget er paa Torvet. J. Moss, Skrædermester fra Kjøbenhavn. Restbeholdningen af Modepynt for Vinter-Sationen, bestaaende af Hatte, Kapper, Blomster&c. &c., udsælges fra idag til Maanedens Udgang til Jndkjøbspriis i Pariser Mode-Magazinet, Overgade Nr. 61 i Odense. NB. pr. Contant. G. S Hansen.
Odense Adresse-Contoirs Efterretninger, 1848-03-13
Svendborg. Paa Grund af min forestaaende Jndkjøbsreise i næste Maaned udsælges fra i Dag til langt under Jndkjøbspriis: Et stort Partie silke Bønder=Baand, ditto silke ditto Tørklæder; ditto Krave ditto: ditto Kastetørklæder fra 3 Mk. indtil 12 Mk. Stykket. Svendborg den 13 Marts 1848. Joh. Chr. Riisbrich. Hestehaar, Kohaler, Alt tjenligt til Krølhaar, kjøbes af undertegnede og betales til høieste Priis. Chr. Bardram.
Odense Adresse-Contoirs Efterretninger, 1848-03-13
Godt St. Croix Puddersukker, faaes til 13 Mk. 8 s. pr. Lpd. hos M T. F. Faber.
Odense Adresse-Contoirs Efterretninger, 1848-03-13
Vogne til Salg. Hos Undertegnede ere 5 forskjellige Vogne til Salg: 1 Jagtvogn med løs Kalesche, en ditto, heel moderne, med 2 Stole og lakeerte Fodsække, en ditto, brugt; 1 Fjellevogn med Fjedre under Fadningen; 1 ditio med Fjedre under Stolene. Ogsaa anbefales af færdigt Arbeide alt til Professionen henhørende, solid og til Nutidens billigste Priser. N. C. Christensen, Odense Vestergade Nr. 238. Saddelmager.
Odense Adresse-Contoirs Efterretninger, 1848-03-13
Min Gaard Nr. 52 paa Adelgade her i Byen er at erholde tilkjøbs. Den bestaar af 12 Fag Huus til Gaden paa 2 Etager, 10 Fag Baghuus, samt Have, er beliggende midt i Byen og tjenlig for al Slags Næringsbrug. Paa første Prioritet indestaaer 2200 Rbd. til Overformynderiet, og med Hensyn til den øvrige Kjøbesum vil jeg, saavidt muligt rette mig efter Kjøberens Leilighed. Eiendommen kan tiltrædes i dette Foraar. Bogense den 2 Marts 1818. N. B. Thomsen, Eiendomssalg. Kiøbmand. Underhaanden kan strax erholdes tilkjøbs: 1) En Gaard med c. 40 Tdr. Land a. M. Ager og Eng af meget god Bonitet, hvorpaa kan holdes 2 Heste, 10 Køer og nogle Ungsvæg. Marken ligger samlet paa et Sted Mergel haves, ligesom og fornøden Tørveskiær. Af Enghøe avles aarlig 20 Læs. Gaarden, der ligger 2 Miil fra Weile, har gode Bygninger, og kan Tiltrædelsen skee til 1 April eller Mai d. A. Af Kjøbesummen kan Halvdelen blive indestaaende i Gaarden. 2) En Gaard med c. 80 Tdr. Land g. M. Ager Eng og Skov, i det Hele af god Bonitet, hvorpaa for Tiden holdes : Heste, 14 Køer og 6 Unaqvæg. Gaarden, hvis Bygninger ere gode, ligger 1 Miil sønden for Weile, og kan blive at tiltræde 1 Mai d. A. Af Kjøbesummen kan fra 1/3 til 1/2 Deel blive indestaaende i Gaarden, hvis Mark ligger samlet paa et Sted. 3) En Gaard, 1/2 Miil fra Weile, med c. 100 Tdr. Land g. M. Ager, Eng og Skov, samtligt af god Bonitet. Af Enghøe avles aarlig 30 a 40 Læs; Skoven kan aarlig afgive 20 a 25 Favne Træ til Salg: Tørveskiær haves i Overflødighed. Besætningen er for Tiden 5 Heste, 12 Køer, 9 Ungqvæg og 16 Faar. Gaarden, der har en meget smuk Beliggenhed og hvis Bygninger ere gode, kan tiltrædes til 1 Mai d. A. Gaardens Hartkorn er c. 5 Tdr., og Halvdelen af Kjøbesummen kan blive indestaaende i denne. 4) Et Sted, 1/2 Miil fra Weile, med 8 Tdr. Land Agerjord, og 5 a 6 Tdr. Land Skov, hvorpaa kan holdes 3 Køer, og med middelgode Bygninger, samt en meget skiøn Beliggenhed. 5) En Gaard, 1 Miil sønden for Weile, med 20 Tdr. Land Ager, Eng og Tørvejord af meget god Bonitet, hvorpaa kan holdes 2 Heste, 6 Køer og et Par Ungqvæg. Bygningerne ere middelgode: Gaarden kan tiltrædes 1 Mai d. A., og kan Halvdelen af Kjøbesummen blive indestaaende i denne. Angaaende disse og mange flere større og mindre Landeiendomme, Møller og Kroer, meddeler Examinatus juris Søndersøe i Weile nærmere Anviisning, ligesom han og for Tiden meddeler Anviisning paa en Vandmølle til Forpagtning. Paa Grund af Omstændighederne, udsættes den til Tirsdagen den 11 dennes berammede 4de Auction over det den umyndiggjorte Jørgen Jørgensen tilhørende Huus paa Andebølle Mark til Fredagen den 12 dennes, Formiddag Kl. 10, til hvilken Tid den afholdes paa den sælgende Eiendom Odense Herredscontoir den 7 Marts 1818. F. Knudsen.
Odense Adresse-Contoirs Efterretninger, 1848-03-13
Torsdagen den 23 Marts førstkommende, Middag Kl. 12, bliver den Proprietair P. Schou tilhørende Eiendom Flinterupgaard i Storefuglede Sogn, der staaer for nyt Hartkorn circa 26 1/2 Td. tilligemed det Eiendommen underliggende Fæstegods, bestaaende af en Fæstegaard paa circa 10 Td. Hart kort og 29 Fæstehuse med Jorder af Hartkorn circa 8 1/2 Td. saavelsom Hovedgaardens Besætning og Jnventarium m.v. ifølge Forlig og Execution, absolut og uden flere Auctioners Afholdelse, stillet til Bortsalg ved fjerde Auction. Eiendommen har en smuk Beliggenhed mellem Tiis Søe og store Belt, i en Afstand af omtrent 1 1/2 Miil fra Kallundborg, Baade Hovedgaardens og Fæstegodsets Jorder ere særdeles stærke og fortrinlige. Hovedgaarden har et Areal af 208 Td. og Fæstegaarden af 83 1/2 Td. Land, den Sidste kan ifølge Bevilling, naar den bliver fæsteledig indtages under Hovedgaarden. Besætningen bestaaer af 10 Heste, 50 Qvæghøveder foruden Unaqvæg og Faar.
Odense Adresse-Contoirs Efterretninger, 1848-03-13
Af offentlige og Sparekassemidler indestaaer circa 29,000 Rbd. i Eiendommen, som i November Maaned f. A. med Prioritets Efterretning er vurderet til 53,900 Rbd., og under 18 Januar d. A. til Auctionsefterretning til 49,600 Rbd. Auctionen afholdes paa selve Eiendommen. Auctionsconditionerne, Taxationsforretningen og de øvrige Eiendommen vedkommende Dokumenter ere til Eftersyn, deels hos Prokurator Troyel, boende ved Holmens Kanal No. 263. i Kjøbenhavn, deels paa Artz og Skippinge Herreders Contoir i Kallundborg, samt paa selve Eiendommen.
Odense Adresse-Contoirs Efterretninger, 1848-03-13
Jfølge Skifterettens Foranstaltning, bliver Fredagen den 21 dennes, Formiddag Kl. 10, ved offentlig Auction, som afholdes paa selve Stedet, bortsolgt Stervboegaarden efter Selveiergaardmand Peder Jacob Christensen og Hustrue Karen Hansdatter af Cadsebølle, staaende for nyt Matriculs Hartkorn, Ager og Eng 2 Tdr. 6 Skpr. 2 Fdkr. 3/4 Alb. og Gammelskat 29 Rd. 1s. Blandt Conditionerne, der ere til nærmere Eftersyn paa Undertegnedes Contoir, mærkes, at Gaarden kan tiltrædes strax, at Credit forundes med Kjøbesummen til 11 Decbr. Termin d. A., og at, saafremt Kjøberen maatte ønske det, omtrent 2/3 Part af Kjøbesummen kan forventes indestaaende i en lang Række af Aar. Thi indbydes de Lysthavende. Langelands Herreders Contoir den 10 Marts 1848. Schmidten.
Odense Adresse-Contoirs Efterretninger, 1848-03-13
Arvingerne efter det i Bødstrup Præstegaard, i forrige Maaned, ved Døden afgaaede gamle ugivte Fruentimmer, Elisabeth Marie Christensen, indkaldes herved, i Medfør af Forordningen 5 Juli 1822 §2, med Aar og Dags Varsel, til for undertegnede Skifteforvalter at anmelde og legitimere deres Arveret. Langelands Herreders Contoir den 10 Marts 1818. Schmidten.
Odense Adresse-Contoirs Efterretninger, 1848-03-13
Ved Proclama af Dags Dato, som snarest vil vorde foranstaltet læst inden vedkommende Under- og Overret, ere Creditorerne i Stervboet efter Selveiergaardmand Peder Jacob Christensen og hans nu ligeledes ved Døden afgaaede Hustrue Karen Hansdatter af Cadsebølle, i Medfør af Placaten 2 Juni 181982, indkaldte med 12 Ugers Varsel, til for undertegnede Skifteforvalter at anmelde og beviisliggjøre deres Krav, hvilket herved endvidere bekjendtgjøres. Langelands Herreders Contoir den 10 Marts 1848. Schmidten.
Odense Adresse-Contoirs Efterretninger, 1848-03-13
J Anledning af flere indsendte Stykker angaaende det igaar afholdte Maskebal bringes i behagelig Erindring, at Jnserater i Regelen ikke kunne optages, naar ikke Jndsenderen har navngivet sig for Red. Fyens Stiftsaavis, redigeres af N. Seedorff, udgives i Odense 6 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1848-03-14
Overbeviste om Vigtigheden af at det danske Folk aabent og uforbeholdent udtaler sig om, hvorvidt det finder sig tilfredsstillet ved de i allerhøieste Rescript af 28 Januar 1848 foreløbig opstillede Grundtræk til en Forfatning, erklære vi Undertegnede, at vi i Eet og Alt tiltræde den Erklæring, der af 45 høitærede Medborgere i Kjøbenhavn under 23 f. M. er udstædt og gjennem Pressen bragt til offentlig Kundskab. Fyen og Langeland i Marts 1848. S. Hansen. W. Petersen. S. Sørensen. Voigt. G. Schmidt. Wich. F. Schroeter. H. Chr. Nielsen. J. Haugsted. Lacoppidan. L. J. Baagøe. Bønnelyche. H. C. Clemmensen. J. Lindegaard. H. M. Lihme. J. F. Hermansen. B. Wulff. H. S. Hansen. P. A. Jerichau. J. Edsberg, N. Petersen. N. Poulsen. B. Falkner. J. A. Beck. Joh. J. Borring. J. Østerbye. N. Hansen, D. Corfitzen. S. Madsen. Minden. Landau. S. Larsen. O. J. Brandt. Fribert. Dragstedt, S. Hinke. H. M. Melson. Borgerrepræsentanter i Odense, Svendborg, Middelfart, Nyborg, Kjerteminde og Rudkjøbing.
Odense Adresse-Contoirs Efterretninger, 1848-03-14
Udlandet. Frankerig. J Betragtning af en som Følge af de uhyre Begivenheder befrygtet Kreditkrisis, der især truer Jndustrien og Detailhandelen, anbefaler den provisoriske Regjering Oprettelsen af Diskontokontoirer i alle Frankerigs Handels- og Fabrikstæder; 1/5 af Kapitalen skal samles ved Actier, 1/3 bestaae i Stadsobligationer og 1/2 i Statsbeviser, i Paris er allerede oprettet et saadant Kontoir, der virker med 20 Mill. Fr. Ef andet smukt Dekret af den provisoriske Regjering bestemmer Renterne af de af Borgeren i Sparekasserne hensatte Penge til 5 pCt., at regne fra 10 Marts d. A. Denne Beslutning har Regjeringen taget, i Betragtning af, at Statsskatbevisernes Renter ere ansatte til 5 pCt. og at simpel Retfærdighed kræver Lighed mellem Produktet af de Riges og de Fattiges Kapitaler." J Motiveringen hedder det endnu: "Af al Eiendom er de Fattiges Spareskilling den helligste; Sparekasserne ere stillede under Nationalærlighedens Garanti, det er ikke tilstrækkeligt at garantere Arbeidernes i Ansigtets Sved erhvervede Eiendom, Man maa give den større Værdi De italienske Staters Gesandter have havt en lang Sammenkomst med Lamartine. J alle Frankerigs Stæder, dannes mobile Nationalgarder, saa at Hæren i to Maaneder i dem vil have en Reserve paa 150,000 Md. Man antager almindelig i Paris, at Republiken, idet mindste for Øieblikket, staaer saa fast, som maaskee Julikongedømmet aldrig har gjort.
Odense Adresse-Contoirs Efterretninger, 1848-03-14
Storbrittannien. Ny-Seelandsbillen (om Forfatningens Suspendering) har erholdt kgl. Sanktion.
Odense Adresse-Contoirs Efterretninger, 1848-03-14
J London har været urolige Optrin i Anledning af en Forsamling til at petitionere om Forandringer i Forfatningen; Jndenrigsministeren har dog i Parlamenteerklæret disse Uroligheder for ubetydelige; Regjeringen vilde overalt ikke have modsat sig Forsamlingens Afholdelse, naar ikke en udtrykkelig Lov af 1817 forbød saadanne Forsamlinger i Omkredsen af en Miil omkring Westminster=Hall, saalænge Parlamentssessionen varer.
Odense Adresse-Contoirs Efterretninger, 1848-03-14
Spanien. J Madrid har viist sig republikanske Bevægelser.
Odense Adresse-Contoirs Efterretninger, 1848-03-14
Jtalien. Ogsaa i de estensiske Stater (Parma og Modena) skal Krigsretten være proclameret. J Mailand herskede den 3de den fuldkomneste Rolighed, - De sardinske Kamre skulle ufortøvet indkaldes. -Et neapolitansk Blad vil vide, at Kongen nu har paakaldt de 5 Stormagters Jntervention i Sicilien, men at Lord Minto har erklæret, at Engelland ei alene ikke vilde intervenere, men ogsaa forhindre enhver anden Magts Jntervention.
Odense Adresse-Contoirs Efterretninger, 1848-03-14
Østerrig. Det ungarske Deputeredekammer har antaget Andragendet om et selvstændigt og ansvarlig Ministerium for Ungarn. J Presburg har Frygten for en Pengekrisis lagt sig, siden den østerrigske Bank har sendt 400,000 Gylden i Sølv.
Odense Adresse-Contoirs Efterretninger, 1848-03-14
Preussen. Fra mangfoldige Steder i Rhinprovindserne indsendes Adresser om den forenede Land dags ufortøvede Sammenkaldelse; i en lignende Adresse, som den 3ds skulde afgaae fra Halle, petitioneres tillig om at Russerne maae holdes fjerne. En Kabinetsordre erklærer, at den af det tydske Forbund tilladte Censur frihed foreløbig ikke skal indføres i Preussen, da det er Kongens Ønske at udvirke en almindelig tydsk Presse, lov; det er paalagt Ministrene at træffe de fornødne Jndledninger til dette Øiemeed, men skulde disse ikke føre til noget Resultat, skal der indtræde en interimistisk paa Censurfrihed grundet Reform i Presselovgivningen "Deut. Zeit., melder fra Münster, at der er kommer Ordre til at mobilisere det 77de Armeekorps, dog troer Man ikke, at Preussen foreløbig vil sende Tropper til Grændsen.
Odense Adresse-Contoirs Efterretninger, 1848-03-14
Sydamerika. Peru og Bolivia have slutte Fred. Peru erholder af Husene U. Gibbs & Ko. &c. er Laan paa 800,000 Dollars, Pantet er - 100,000 Tons Guano.
Odense Adresse-Contoirs Efterretninger, 1848-03-14
Fædrelandet. Blandinger. Apenrade Ugeblad af 8 ds. meddeler: "Efter Forlydende skal det Apenrader Dampskilvære leiet af Hs. Durchl. Hertugen af Augustenborg til at overfore ham og Familie til Gothenborg endnu i denne Maaned.
Odense Adresse-Contoirs Efterretninger, 1848-03-14
"Fædrelandet, beretter efter Forlydende, at Sø batterierne ved Kjøbenhavn ville blive istandsatte og monterede. Det er at formode, at de samme Forholdsregler ogsaa ville blive tagne med Hensyn til Kronborg; for 2 Aar siden blev, som bekjendt, den største Deel af det ældre Skyds bortført fra Voldene og remplaceret med nogle Bombekanoner; men disses Antal skal efter Forlydende kun være forholdsmæssigt ringe. Jhvorved Kronborg ikke er istand til at forhindre en fjendtlig Flaade at passere Sundet vil dog denne Fæstning med sine udmærkede Søbatterier i paakommende Tilfælde være et Punkt af yderste Vigtighed. - Jøvrigt skal der ogsaa være Tale om at ruste en Deel af Linieskibslaaden. "Dannevirke for i Onsdags var lagt under Be stag af Politimesteren i Haderslev, den slesvig-holsteenske Regjering har ophævet Beslaget.
Odense Adresse-Contoirs Efterretninger, 1848-03-14
Høiesteretsadvocat Rotwitt siger i sin Tale til Hs. Maj. Kongen ved Høiesterets Aabning: "Den friMand sømmer sig det frie Ord! J det med Hensyn til politiske og Presse=Sager emanerede Amnestiedekret seer Folket et sikkert Tegn paa, at D. Maj. allern. vil opfylde det ofte udtalte Ønske, at Censuren maa bortfalde, at den fædrelandsksindede Mand, fri for hvert Baand, kan udtale sig om Fædrelandets Anliggender. Det er en Yttring af den Mildhed og Retfærdighed, som Deres Majestæt har stillet som det første og vigtigste Formaal for Deres Regjering."J en Opfordring af Stænderdep. Bernhard, Ree og Suppleanterne Wulff og Møller i Aalborg til "Medborgerne hedder det: "Tiden kalder hver dansk Mand til Samling og Raadslagning. Vi opfordre derfor til, at der her og paa alle Steder maa danne sig Selskaber af Folkevenner, og at Møder til dette Øiemeed til foreløbig Raadslagning om de vigtigste Spørgsmaal, der bevæge Folket og Fædrelandet, maae finde Sted."
Odense Adresse-Contoirs Efterretninger, 1848-03-14
Odense. Efter nogle Dages Ophold her i Byen er Hs. Excellence, Geheimestatsminister v. Bardensleth idag reist tilbage til Hovedstaden. Jgaar bivaanede han en Afskedsdiner i Anledning af hans forestaaende Fratrædelse som Stiftamtmand over Fyens Stift og Amtmand over Odense Amt, som en Forening af Embedsmænd og Borgere havde foranstaltet paa Klubben og hvorved der herskede megen Hjertelighed og Gemytlighed.